CELEX: 31981R3269
Language: el
Date: 1981-11-16 00:00:00
Title: Κανονισμός (EOK) αριθ. 3269/81 τού Συμβουλίου τής 16ης Νοεμβρίου 1981 περί τροποποιήσεως τού κανονισμού (EOK) αριθ. 3501/80 περί τής καθιερώσεως οροφών καί κοινοτικής επιτηρήσεως στίς εισαγωγές ορισμένων προϊόντων καταγωγής Πορτογαλίας (1981)

Avis juridique important

|

31981R3269

Κανονισμός (EOK) αριθ. 3269/81 τού Συμβουλίου τής 16ης Νοεμβρίου 1981 περί τροποποιήσεως τού κανονισμού (EOK) αριθ. 3501/80 περί τής καθιερώσεως οροφών καί κοινοτικής επιτηρήσεως στίς εισαγωγές ορισμένων προϊόντων καταγωγής Πορτογαλίας (1981)  

Επίσημη Εφημερίδα αριθ. L 330 της 18/11/1981 σ. 0002 - 0003

***** ΚΑΝΟΝΙΣΜΟΣ (ΕΟΚ) αριθ. 3269/81 ΤΟΥ ΣΥΜΒΟΥΛΙΟΥ  της 16ης Νοεμβρίου 1981  περί τροποποιήσεως του κανονισμού (ΕΟΚ) αριθ. 3501/80 περί της καθιερώσεως οροφών και κοινοτικής επιτηρήσεως στις εισαγωγές ορισμένων προϊόντων καταγωγής Πορτογαλίας (1981)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 3501/80 (1), η Κοινότης καθιέρωσε οροφές και κοινοτική επιτήρηση στις εισαγωγές ορισμένων προϊόντων καταγωγής Πορτογαλίας·  ότι ο κανονισμός (ΕΟΚ) αριθ. 2370/81 του Συμβουλίου της 27ης Ιουλίου 1981 περί καθορισμού ενός καθεστώτος που εφαρμόζεται στις συναλλαγές της Ελλάδος με την Πορτογαλία (2) προβλέπει ότι, από της ενάρξεως της ισχύος του, η Ελλάδα οφείλει να εφαρμόζει αυτό το δασμολογικό μέτρο· ότι, κατά συνέπεια, πρέπει να επέλθουν οι κατάλληλες τροποποιήσεις στον κανονισμό (ΕΟΚ) αριθ. 3501/80,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3501/80 τροποποιείται ως εξής:  1. Στο άρθρο 1 παράγραφος 1 διαγράφονται οι λέξεις «των Εννέα» .  2. Στο άρθρο 1 παράγραφος 3 προστίθενται τα ακόλουθα εδάφια:  «Σε περίπτωση τέτοιας επαναφοράς, η Ελλάδα καθιερώνει την είσπραξη των τελωνειακών δασμών που υπολογίζονται σύμφωνα με τον κανονισμό (ΕΟΚ) αριθ. 2370/81.  Η Ελλάδα, μόλις οι καταλογισμοί στις οροφές φθάσουν, στο έδαφός της, το ύψος των ποσών που αναφέρονται στο παράρτημα, μπορεί να επαναφέρει, μέχρι το τέλος του ημερολογιακού έτους, την είσπραξη των τελωνειακών δασμών που υπολογίζονται σύμφωνα με τον κανονισμό (ΕΟΚ) αριθ. 2370/81. Γνωστοποιεί το γεγονός αυτό στην Επιτροπή, η οποία το κοινοποιεί στα άλλα Κράτη μέλη. Η παράγραφος 2 εφαρμόζεται mutatis mutandis.»  3. Το παράρτημα αντικαθίσταται από το ακόλουθο κείμενο:  «ΠΑΡΑΡΤΗΜΑ  Πίνακας των προϊόντων των οποίων η εισαγωγή υπόκειται σε οροφές το 1981  1.2.3.4.5 //   //   //   //   //   // Αύξων  αριθμός  // Κλάση  του Κοινού  Δασμολογίου  // Περιγραφή των εμπορευμάτων   // Κώδικας  Nimexe  // Ύψος:  α) της κοινοτικής οροφής  β) του ποσού που αφορά την Ελλάδα  (σε τόνους)   //   //   //   //   //   // 1   // 2  // 3   // 4   // 5   //   //   //   //   //   // Ρ 1  // 48.01  // Χάρτης και χαρτόνια, συμπεριλαμβανομένου και του χαρτοβάμβακος, εις κυλίνδρους ή εις φύλλα:  //   //   //   //   // Γ. Χάρτης και χαρτόνια Kraft:  //   //   //   //   // ex. ΙΙ. Έτερα:  //  //   //   //   // - Χάρτης και χαρτόνια Kraft δια επικάλυψιν επονομαζόμενα «Kraft- liner» (α)  // 48.01-20, 22, 24, 30, 32, 34, 36, 38, 39  // α) 62 000  β) 2 000   // Ρ 2  //   // Ζ. Λοιπά  // 48.01-60 έως 99  // α) 2 000  β) μηδέν   //   //   //   //   //  α) Ως χάρτης και χαρτόνια Kraft, επονομαζόμενα «Kraftliner», θεωρούνται ο χάρτης ή τα χαρτόνια τα οποία έχουν υποστεί κατεργασίαν ή τριβήν, παρουσιαζόμενα εις κυλίνδρους, περιέχοντα ποσοστό χημικού πολτού, με χημικά άλατα από ρητινώδες ξύλο, ίσο ή ανώτερο του 80 % της συνολικής συνθέσεως εξ ινών, βάρους ανωτέρου των 115 γραμμαρίων ανά τετραγωνικό μέτρο και δείκτου δαρρήξεως Mullen ισου ή ανώτερου του 35.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Νοεμβρίου 1981.  Για το Συμβούλιο  Ο Πρόεδρος  CARRINGTON  (1) ΕΕ αριθ. L 367 της 31. 12. 1980, σ. 40.  (2) ΕΕ αριθ. L 236 της 21. 8. 1981, σ. 1.